Različne klimatske naprave ustrezajo različnim željam in potrebam. Vse vrste klimatskih naprav pa opravljajo enako nalogo – hladijo ali ogrevajo prostor, ne glede na zunanje razmere. Poznamo prenosne klimatske naprave in klimatske naprave z zunanjo enoto.
Prenosne klimatske naprave nimajo zunanje enote, kar omogoča, da jih prestavljate iz prostora v prostor. Pri nakupu prenosne klimatske naprave ne potrebujete razmišljati o montažnem delu, saj le-to ni potrebno.
Klimatske naprave z zunanjo enoto so fiksne in sestavljene iz več delov. Lahko gre ze klimatsko napravo, ki je sestavljena iz ene notranje in ene zunanje enote, ali pa za napravo, ki ima le eno zunanjo in več notranjih enot. V slednjem primeru so notranje enote lahko postavljene v različnih prostorih. Notranje enote so lahko vgrajene v steno, strop ali tla. Ob nakupu klimatske naprave z zunanjo enoto morate razmišljati tudi o montažnem delu, ki pa ga pogosto ponujajo poleg same naprave.